ડીસાના જુના શાકમાર્કેટ પાસે મુખ્ય રોડ ઉપર શાકભાજી વેચતા બે વેપારીઓએ મંગળવારે સવારે છૂટા હાથે મારામારી કરતા ભારે તમાશો ખડો થયો હતો. હાથમાં રહેલા ત્રાજવા સાથે બંને પક્ષે એકબીજા સાથે બોલાચાલી કરી ને માર મારતા થોડા સમય માટે આ વિસ્તારનો ટ્રાફિક જામ થઈ ગયો હતો. ડીસાના દેના બેન્ક થી સોની બજાર તરફ જવાના મુખ્ય માર્ગો ઉપર બંને સાઇડ વહેલી સવારે ગેરકાયદેસર રીતે શાકભાજી ના પાથરણાવાળા બેઠા હોય છે. સવારે વાહન ચલાવવું પણ મુશ્કેલ થઈ પડતું હોય છે.